EUROOPAN YHTEISÖJEN KOMISSIO 
Bryssel, 16.01 1997 
KOM(96) 703 lopull 
97/20 (ACC) 
Ehdotus 
NEUVOSTON ASETUKSEKSI (EY) 
annettu 
tiettyjen kolmansista maista peräisin olevien tekstiilituotteiden tuontiin sovellettavasta 
yhteisestä menettelystä 12 päivänä lokakuuta 1993 annetun neuvoston asetuksen (ETY) 
N:o 3030/93 muuttamisesta 
(komission esittämä) 

PERUSTELUT 
Ehdotuksen kohteena olevassa 12 päivänä lokakuuta 1993 annetussa neuvoston 
asetuksessa (ETY) N:o 3030/93, sellaisena kuin se on muutettuna, säädetään 
tuontimenettelystä sellaisten kolmansista maista tulevien tekstiilituotteiden osalta, joihin 
sovelletaan määrällisiä rajoituksia ja valvontaa. 
Ehdotetulla asetuksella on tarkoitus tehdä seuraavat muutokset: 
i) Komission ei enää tarvitse muuttaa asetusta Maailman kauppajärjestön jäsenluettelon 
tai tuontiasiakirjojen antamisesta vastaavien kansallisten viranomaisten luettelon osalta. 
Tiedot julkaistaan tästä lähtien EYVL:n C-sarjassa ttedoksi toimijoille. 
ii) Intian ja Vietnamin kanssa tehtyjen sopimusten seurauksena kyseisistä maista tuleviin 
kansantaidetuotteisiin ja käsintehtyihin tuotteisiin sovelletaan eri tuontimenettelyä. 
iii) Asetuksen (ETY) N:o 3030/93 8 artiklassa sallitaan sovittujen määrällisten 
rajoitusten tason ylittävä lisätuonti tietyissä olosuhteissa. Muutoksilla pyritään 
selventämään näiden mahdollisuuksien käyttötapaa. 
iv) Määrällisten rajoitusten joustavammaksi hallinnoimiseksi ehdotetaan hyväksyttävän 
vientilisenssien voimassaolon mahdollinen pidentäminen poikkeuksellisissa olosuhteissa 
(kalenterivuoden 31 päivästä maaliskuuta 30 päivään kesäkuuta) 
v) Ehdotuksen mukaan olisi ilmaistava selkeämmin, että on noudatettava tekstiili- ja 
vaatetustuotteista tehtyä sopimusta (WTO:n jäsenten osalta) ja kahdenvälisiä sopimuksia 
(muiden kolmansien maiden kanssa), jos asetus (ETY) N:o 3030/93 on niiden kanssa 
ristiriidassa. 
vi) Vähäisiä, edellä esitetystä johtuvia muutoksia. 
Ehdotus 
NEUVOSTON ASETUKSEKSI ŒY) 
annettu 
tiettyjen kolmansista maista peräisin olevien tekstiilituotteiden tuontiin sovellettavasta 
yhteisestä menettelystä 12 päivänä lokakuuta 1993 annetun neuvoston asetuksen (ETY) 
N:o 3030/93 muuttamisesta 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen ja erityisesti sen 113 artiklan, 
ottaa huomioon komission ehdotuksen, 
sekä katsoo, että 
tiettyjen kolmansista maista peräisin olevien tekstiilituotteiden tuontiin sovellettava 
yhteinen menettely otettiin käyttöön 12 päivänä lokakuuta 1993 annetulla neuvoston 
asetuksella (ETY) N:o 3030/93, sellaisena kuin se on viimeksi muutettuna komission 
asetuksella (EY) N:o 1410/96, 
lausunnon julkaiseminen Euroopan yhteisöjen virallisen lehden C-sarjassa on riittävä 
toimijoiden tiedon tarpeen tyydyttämiseksi erityisesti WTOn jäsenmaiden osalta, 
Euroopan yhteisön ja Intian tasavallan tekstiilituotteiden markkinoille pääsyä koskevan 
järjestelyn käyttöönottoa koskevan 26 päivänä helmikuuta 1996 tehdyn neuvoston 
päätöksen 96/386/EY sekä Euroopan yhteisön ja Vietnamin sosialistisen tasavallan välillä 
hyväksyttyinä neuvottelupöytäkirjoina tehtyjen sellaisen kahden väliaikaisen sopimuksen 
soveltamisesta, joilla muutetaan Euroopan talousyhteisön ja Vietnamin sosialistisen 
tasavallan välistä tekstiili-ja vaatetustuotteiden kaupan sopimusta 22 päivänä joulukuuta 
1995 tehdyn neuvoston päätöksen 96/207/EY vuoksi on muutettava asetuksen (EY) N:o 
3030/93 3 artikla kyseisistä maista peräisin olevien kansantaidetuotteiden ja käsintehtyjen 
tuotteiden uuden tuontimenettelyn huomioon ottamiseksi, 
asetuksen (ETY) N:o 3030/93 8 artiklassa säädetään mahdollisuudesta antaa lupa 
lisätuontiin tietyissä olosuhteissa; saadun kokemuksen perusteella on suotavaa selkeyttää 
kyseisen artiklan soveltamista koskevat yksityiskohtaiset säännöt; tämän suhteen on 
suotavaa tarkentaa, että kiintiövuodelle ja tietylle luokalle myönnetyt lisämäärät voidaan 
tarvittaessa esimerkiksi vähentää kyseisen vuoden yhdestä tai useammasta tuoteluokasta 
tai kyseiseen luokkaan seuraavana kiintiövuonna sovellettavasta määrällisestä 
rajoituksesta, 
on tarkennettava, että tämän asetuksen säännökset eivät rajoita tekstiili-ja 
vaatetustuotteista tehdyn sopimuksen eivätkä WTOhon kuulumattomien maiden kanssa 
tehtyjen kahdenvälisten sopimusten noudattamista, 
vientiluvan saamiseksi tarvittava vientilisenssi on esitettävä jäsenvaltioiden 
toimivaltaisille viranomaisille viimeistään lisenssin soveltamisalaan kuuluvien tuotteiden 
lastausta seuraavan vuoden 31 päivänä maaliskuuta; tämän määräajan noudattamatta 
jättämistä seuraa se, että vientilisenssin soveltamisalaan kuuluvia tavaroita ei voida tuoda; 
kuitenkin poikkeuksellisissa olosuhteissa on suotavaa antaa lupa pidentää vientilisenssien 
esittämisen määräaika kyseisen vuoden 30 päivään kesäkuuta, 
asetuksen (ETY) N:o 3030/93 täytäntöönpanosta saadusta kokemuksesta on käynyt ilmi, 
että asetukseen on tehtävä tiettyjä muutoksia; lisäksi tämän muutoksen tekoa on 
hyödynnettävä myös selkeyttämällä ja ajanmukaistamalla tiettyjen säännösten 
soveltamisala, ja 
Maailman kauppajärjestön (WTO) jäsenluetteloon tai luetteloon tuontiasiakirjojen 
antamiseen toimivaltaisista viranomaisista tehtyjen muutosten luonteen perusteella ei 
voida käyttää 17 artiklassa säädettyä komitologiamenettelyä; komission aloitteesta 
tapahtunut päivitettyjen luetteloiden julkaiseminen Euroopan yhteisön virallisen lehden 
C-sarjassa johtuu hallinnollisen yksinkertaistamisen tarpeesta ja vaikuttaa riittävältä 
tyydyttämään toimijoiden tiedon tarpeen, 
ON ANTANUT TÄMÄN ASETUKSEN: 
1 artikla 
Muutetaan asetus (ETY) N:o 3030/93 seuraavasti: 
1) Korvataan 1 artiklan 1 kohta seuraavasti: 
"Tätä asetusta sovelletaan: 
sellaisten liitteessä I lueteltujen tekstiilituotteiden tuontiin, jotka ovat 
peräisin liitteessä II mainituista kolmansista maista, joiden kanssa yhteisö 
on tehnyt kahdenvälisiä sopimuksia, pöytäkirjoja tai muita järjestelyjä, 
k-
sellaisten liitteessä X lueteltujen tekstiilituotteiden tuontiin, jotka eivät 
vielä kuulu GATT 1994 -sopimuksen soveltamisalaan Kansainvälisen 
kauppajärjestön tekstiili- ja vaatetustuotteista tehdyn sopimuksen 2 
artiklan 6 kohdan tarkoittamassa merkityksessä ja jotka ovat peräisin 
Kansainvälisen kauppajärjestön jäseninä olevista kolmansista maista. 
Komissio varmistaa, että luettelo Kansainvälisen kauppajärjestön jäseninä olevista 
kolmansista maista ja sen päivitykset julkaistaan Euroopan yhteisöjen virallisen 
lehden C-sarjassa." 
2) Korvataan 3 artiklan 1 kohta seuraavasti: 
"1. Liitteessä V tarkoitettuja määrällisiä rajoituksia ei sovelleta liitteessä VI 
määriteltyihin kansantaidetuotteisiin tai käsintehtyihin tuotteisiin, jotka on 
tuonnin yhteydessä varustettu sen maan toimivaltaisten viranomaisten liitteen VI 
määräysten mukaisesti antamalla todistuksella, josta tuotteet ovat peräisin, ja jotka 
täyttävät muut kyseisessä liitteessä mainitut edellytykset". 
3) Korvataan 3 artiklan 3 kohta seuraavasti: 
"3. Edellä 1 ja 2 kohtaa ei sovelleta Brasiliaan, Hongkongiin eikä Macaoon". 
4) Korvataan 8 artikla seuraavasti: 
"8 artikla 
Lisätuonti 
Kun liitteessä V tarkoitetut määrät ylittävä lisätuonti tietyissä olosuhteissa 
osoittautuu tarpeelliseksi yhden tai useamman tuoteluokan osalta, komissio voi 
antaa mahdollisuuden lisätuontiin tietyksi kiintiövuodeksi omasta aloitteestaan tai 
yhden tai useamman jäsenvaltion pyynnöstä 17 artiklan menettelyä noudattaen. 
Tällainen lisätuonti voi tarvittaessa riippua tietyistä edellytyksistä tai 
yksityiskohtaisista säännöistä, erityisesti vähennettäessä määrällistä rajaa vastaava 
määrä; 
yhdestä tai useammasta tuoteluokasta, jotka kuuluvat samaan kuluvaa 
kiintiövuotta koskevaan tuoteryhmään tai alatuoteryhmään ja/tai 
samaan seuraavaa kiintiövuotta koskevaan tuoteluokkaan. 
Kiireellisessä tapauksessa komissio aloittaa neuvottelut 17 artiklan nojalla 
perustetussa komiteassa viiden työpäivän kuluessa jäsenvaltion hakemuksen 
vastaanottamisesta ja ratkaisee asian viidentoista työpäivän kuluessa mainitusta 
päivästä. 
Annettua mahdollisuutta lisätuontiin ei oteta huomioon 7 artiklaa sovellettaessa. 
5) Korvataan 15 artiklan 1 kohta seuraavasti: 
"1. Jos komissio liitteessä IV määrättyä menettelyä noudattaen suoritettujen 
tutkimusten johdosta toteaa hallussaan olevien tietojen todistavan, että liitteessä V 
mainitun toimittajamaan alkuperätuotteita, joita koskevat 2 artiklassa tarkoitetut 
tai 10 artiklan mukaisesti käyttöön otetut määrälliset rajoitukset, on lastattu 
kuljetusvälineestä toiseen, niiden reittiä on muutettu tai ne on muulla tavalla tuotu 
yhteisöön näitä määrällisiä rajoituksia kiertäen ja että on syytä toteuttaa tarvittavat 
tarkistukset, komissio pyytää neuvottelujen aloittamista 16 artiklassa säädetyn 
menettelyn mukaisesti sopimukseen pääsemiseksi vastaavien määrällisten 
rajoitusten tarkistamisesta vastaavasti." 
6) Korvataan 15 artiklan 5 kohta seuraavasti: 
"5. Jos on näyttöä siitä, että jonkin Kansainvälisen kauppajärjestön jäsenenä 
olevan kolmannen maan, jota ei ole lueteltu liitteessä V, aluetta on käytetty, 
komissio pyytää neuvottelujen aloittamista kyseisen kolmannen maan tai 
kyseisten kolmansien maiden kanssa 16 artiklassa säädettyä menettelyä 
noudattaen aiheellisten toimenpiteiden toteuttamiseksi ongelman ratkaisemiseksi. 
Komissio, joka toimii 17 artiklassa säädettyä menettelyä noudattaen, voi ottaa 
käyttöön määrällisiä rajoituksia kyseisen kolmannen maan tai kyseisten 
kolmansien maiden osalta tai se voi toteuttaa muita aiheellisia toimenpiteitä." 
7) Korvataan 16 artiklan 1 kohdan ensimmäinen virke seuraavasti: 
"1. Komissio, joka toimii 17 artiklan 5 kohdassa säädettyä menettelyä noudattaen, 
käy tässä asetuksessa tarkoitetut neuvottelut seuraavien yksityiskohtaisten 
sääntöjen mukaisesti:" 
8) Korvataan 20 artikla seuraavasti: 
"Tällä asetuksella ei millään tavoin poiketa määräyksistä, jotka sisältyvät 
Kansainvälisen kauppajärjestön jäsenten osalta tekstiili- ja vaatetustuotteista 
tehtyyn sopimukseen, tai yhteisön liitteessä II lueteltujen kolmansien maiden 
kanssa tekemiin kahdenvälisiin sopimuksiin, pöytäkirjoihin tai järjestelyihin tai 
joita yhteisö soveltaa tilapäisesti näiden maiden osalta; ristiriitatapauksissa 
kyseisillä määräyksillä on etusija." 
9) Korvataan liitteen III 14 artikla seuraavasti: 
"1. Siinä määrin kuin komissio on tämän asetuksen 12 artiklan mukaisesti 
vahvistanut, että pyydetty määrä voidaan lukea kyseiseen määrälliseen 
rajoitukseen, jäsenvaltioiden viranomaisten on annettava tuontilupa viimeistään 
viiden työpäivän kuluessa siitä päivästä, jona tuoja on esittänyt vastaavan 
alkuperäisen vientilisenssin. Vientilisenssi on esitettävä viimeistään lisenssissä 
tarkoitettujen tuotteiden lastausvuotta seuraavan vuoden 31 päivänä maaliskuuta. 
Määräaikaa voidaan poikkeuksellisissa olosuhteissa pidentää 30 päivään 
kesäkuuta jäsenvaltion asianmukaisesti perustellusta pyynnöstä ja noudattaen 
tämän asetuksen 17 artiklassa säädettyä menettelyä." 
10) Korvataan liitteen III 14 artiklan 4 kohdan ensimmäinen virke seuraavasti: 
"4. Toimivaltaisille viranomaisille osoitetussa tuontilupaa koskevassa tuojan 
ilmoituksessa tai hakemuksessa on oltava:" 
11) Korvataan liitteen III 21 artiklan 1 kohta seuraavasti: 
"1. Jäsenvaltion viranomaisten on myönnettävä tuontilupa viimeistään viiden 
työpäivän kuluessa siitä päivästä, jona tuoja on esittänyt vastaavan alkuperäisen 
vientilisenssin. Vientilisenssi on esitettävä viimeistään lisenssissä tarkoitettujen 
tuotteiden lastausvuotta seuraavan vuoden 31 päivänä maaliskuuta. Määräaikaa 
voidaan poikkeuksellisissa olosuhteissa pidentää 30 päivään kesäkuuta 
jäsenvaltion asianmukaisesti perustellusta pyynnöstä ja noudattaen tämän 
asetuksen 17 artiklassa säädettyä menettelyä. Tätä aikarajoitusta ei sovelleta 
Egyptiin eikä Maltaan. Tuontiluvat, jotka laaditaan tämän liitteen lisäyksessä 1 
olevan mallin mukaisille lomakkeille, ovat voimassa koko Euroopan yhteisön 
tullialueella." 
12) Korvataan liitteen III 21 artiklan 3 kohta seuraavasti: 
"3. Toimivaltaisille viranomaisille osoitetussa tuontilupaa koskevassa tuojan 
ilmoituksessa tai hakemuksessa on oltava:" 
13) Korvataan liitteen III 26 artiklan ensimmäinen kappale seuraavasti: 
" Toimivaltaisille viranomaisille esitetyssä valvonta-asiakirjaa koskevassa tuojan 
ilmoituksessa tai hakemuksessa on oltava:" 
14) Korvataan liitteen III 31 artiklan 1 kohta seuraavasti: 
"1. Lomakkeiden, joita jäsenvaltioiden toimivaltaisten viranomaisten on 
käytettävä antaessaan 14 artiklan 1 kohdassa, 21 artiklan 1 kohdassa ja 25 artiklan 
3 kohdassa tarkoitettuja tuontilupia ja valvonta-asiakirjoja, on oltava tämän 
liitteen lisäyksessä 1 olevan tuontilisenssin mallin mukaisia." 
15) Lisätään liitteeseen III artikla seuraavasti: 
"30 a artikla 
1 
Komissio julkaisee luettelon 14 artiklan 4 kohdassa, 21 artiklan 3 kohdassa, 26 
artiklassa ja 31 artiklassa tarkoitetuista toimivaltaisista viranomaisista ja niiden 
osoitteista Euroopan yhteisöjen virallisen lehden C-sarjassa. " 
16) Poistetaan asetuksen (ETY) N:o 3030/93 liite XI ja liitteen III lisäys 2. 
2 artikla 
Tämä asetus tulee voimaan seuraavana päivänä sen jälkeen, kun se on julkaistu Euroopan 
yhteisöjen virallisessa lehdessä. 
Tämä asetus on kaikilta osiltaan velvoittava, ja sitä sovelletaan sellaisenaan kaikissa 
jäsenvaltioissa. 
Tehty 
Neuvoston puolesta 
Puheenjohtaja 
ISSN 1024-4492 
KOM(96) 703 lopullinen 
x\.ö JL/\. J\J. JV«J J\. JL 
FI 11 02 
Luettelonumero : CB-CO-96-709-FI-C 
ISBN 92-78-13809-6 
Euroopan yhteisöjen virallisten julkaisujen toimisto 
L-2985 Luxemburg